पंजाब के फाजिल्का में बवंडर से 12 लोग घायल, 30 मकान क्षतिग्रस्त
पंजाब में फाजिल्का जिले के बाकेनवाला गांव में बवंडर के बाद कम से कम 12 लोग घायल हो गए तथा 30 मकान क्षतिग्रस्त हो गए।
अधिकारियों ने शनिवार को बताया कि बवंडर से खेतों में खड़ी फसलों और कीनू के बाग को भी नुकसान पहुंचा है।
बाकेनवाला निवासी गुरमुख सिंह ने कहा, ‘‘ग्रामीणों ने शुक्रवार शाम करीब चार बजे बवंडर देखा।’’
उन्होंने बताया कि इससे दो-ढाई किलोमीटर के इलाके को नुकसान पहुंचा है।
प्रभावित गांव का दौरा करने वाले उपायुक्त सेनु दुग्गल ने कहा कि जिन ग्रामीणों के मकानों को नुकसान पहुंचा है, उन्हें प्रशासन ने स्थानीय सरकारी स्कूल में भेजा है।
दुग्गल ने कहा, ‘‘प्रशासन संपत्ति तथा फसल के नुकसान का आकलन करने की प्रक्रिया भी शुरू करेगा जिसके बाद सरकार मुआवजा देगी।’’
तबाही मचा रहे बवंडर का एक वीडियो सोशल मीडिया पर प्रसारित हो रहा है।
बवंडर से घायल हुए लोगों को फाजिल्का के सिविल अस्पताल में भर्ती कराया गया है।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva